Eskom pas fase 3-beurtkrag toeArgieffoto Eskom het Dinsdag gesê fase 3-beurtkrag sal van 18:00 tot 22:00 toegepas word. “Eskom skuif om 18:00 van fase 2- na fase 3-beurtkrag,” het die maatskappy in ŉ verklaring gesê. “Dit is weens ŉ gebrek aan opwekkingskrag, aangesien bykomende eenhede van die netwerk afgehaal moes word weens onbeplande instandhoudingswerk weens tegniese foute.” Fase 3-beurtkrag beteken dat die stelsel kwesbaar is weens ŉ gebrek aan elektrisiteit en Eskom moet nagenoeg 4 000 MW spaar om te verhoed dat die hele stelsel ineenstort.